胡春華

胡春華，曾用名胡紅兵，湖北五峰人，1983年4月加入中國共產黨，北京大學中文系畢業，中共中央黨校在職研究生學歷。係第18同19屆中國共產黨中央政治局委員。

胡春華喺1979年以全縣文科「狀元」嘅成績，考入北京大學中文系，係五峰歷史上第一位考入北大嘅學生。

佢喺2006年做過中國共青團第一書記，咁啱胡耀邦同胡錦濤兩位前中共中央總書記都做過共青團第一書記，三個人都姓胡。胡春華畀啲人視為團派嘅嫡系，胡錦濤嘅隔代接班人。

2008年調去河北，做省委副書記同省長。2009年調去內蒙古，做自治區黨委書記同自治區人大常委會主任。2012年被任命做廣東省委書記。

曾經啲人認爲胡春華係中共領導層入面團派嘅大將，喺中共十八大當選中央政治局委員，佢同另一個當選政治局委員嘅孫政才，兩個人年紀最輕。由於年齡上面有優勢，佢同埋孫政才好有可能喺中共二十大接替退休嘅習近平同李克強，成為中共最高領導人。如果佢哋喺中共十九大做到中央政治局常委，就幾乎可以肯定成為中共第六代接班人。不過根據中共十九大嘅報告，胡春華冇當選常務委員，所以佢唔可能成為中共第六代接班人。

2018年3月19號，當選國務院副總理。

春華
湖北人
中國共產黨領導人
中華人民共和國領導人
北京大學舊生